1977R0495 — DA — 23.12.2006 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EØF, EURATOM, EKSF) Nr. 495/77

af 8. marts 1977

om fastlæggelse af de kategorier af tjenestemænd, der kan modtage tillæg for regelmæssigt at måtte stå til rådighed uden for arbejdstiden, betingelserne for tillæggets ydelse samt satserne herfor







RÅDET FOR DE EUROPÆISKE FÆLLESSKABER HAR — under henvisning til Vedtægten for tjenestemænd i De europæiske Fællesskaber og ansættelsesvilkårene for de øvrige ansatte i disse Fællesskaber, som fastsat ved forordning (EØF, Euratom, EKSF) nr. 259/68 ( 1 ), senest ændret ved forordning (EKSF, EØF, Euratom) nr. 3178/76 ( 2 ), særlig artikel 56b, stk. 2, i nævnte vedtægt, under henvisning til forslag fra Kommissionen, og ud fra følgende betragtning: ud fra følgende betragtning: Det tilkommer Rådet på forslag af Kommissionen at afgøre, hvilke kategorier af tjenestemænd der kan modtage tillæg for regelmæssigt at måtte stå til rådighed uden for den almindelige arbejdstid, på tjenestestedet eller i hjemmet, samt betingelserne for tillæggets ydelse og satserne herfor — UDSTEDT FØLGENDE FORORDNING:







Artikel 1

Tjenestemænd,

— hvis vederlag afholdes over forsknings- og investeringsbudgettet, og som gør tjeneste ved et anlæg under Det Fælles Forskningscenter eller udøver virksomhed i tilknytning hertil, eller

— hvis vederlag afholdes over driftsbevillingerne, og som betjener eller fører tilsyn med tekniske anlæg eller gør tjeneste i en sikkerhedsafdeling, i en anden tjeneste med sikkerhedsfunktioner, i en afdeling for informations- og kommunikationsteknologi (ikt), i en afdeling, der understøtter operationer under den fælles udenrigs- og sikkerhedspolitik (FUSP)/den europæiske sikkerheds- og forsvarspolitik (ESFP) eller nød- og krisekoordineringsarrangementer, eller i tjenester, hvor der foreligger et veldokumenteret behov for en sådan regelmæssig rådighedstjeneste med henblik på udførelse af opgaver inden for rammerne af en mekanisme, der er oprettet for at yde bistand til medlemsstaterne 24 timer i døgnet,

er berettiget til et tillæg, når de regelmæssigt er forpligtet til at stå til rådighed i overensstemmelse med artikel 56b i vedtægten.

◄

Tillægget fastsættes således:

▼M1

a) Tillægget udtrykkes i point. Et point er lig med 0,032 % af grundlønnen for en tjenestemand i lønklasse 1, første løntrin ( 3 ). Tillægget justeres med den justeringskoefficient, der gælder for tjenestemandens vederlag;

▼B

b) Antallet af points pr. time, hvor den pågældende faktisk har stået til rådighed — er på tjenestestedet: 11 for arbejdsdage og 22 for lørdage, søndage og dridage; — er i hjemmet: 2,15 for arbejdsdage og 4,3 for lørdage, søndage og fridage.

2. Der ydes intet tillæg for at stå til rådighed i hjemmet, såfremt den effektive varighed heraf ikke har været mindst 14 timer.

3. Den tjenestemand, som godtgør, at han i et tidsrum, der ikke overstiger en måned, har været forhindret i at stå til rådighed på tjenestestedet som følge af sygdom eller ulykke, eller som holder sin årlige ferie, bevarer retten til tillægget. I tilfælde af fravær som følge af sygdom eller ulykke ud over en måned suspenderes retten til tillægget ved udgangen af den første måned og indtil arbejdet genoptages.

For det i første afsnit nævnte tidsrum har tjenestemanden for hver dag, han er fraværende på grund af behørigt dokumenteret sygdom eller ulykke, eller pr. feriedag, ret til et tillæg svarende til 42 points.

▼M1

Artikel 2

Denne forordning gælder tilsvarende for midlertidigt ansatte, hjælpeansatte og kontraktansatte.

▼M2

Artikel 3

Kommissionen forelægger hvert år i april Rådet en beretning om det antal tjenestemænd og ansatte, inddelt efter kategori, som oppebærer de i denne forordning omhandlede tillæg med særlig henvisning til de tilfælde, hvor tillægget er blevet ydet i henhold til artikel 1, stk. 1, andet afsnit.

▼B

Artikel 4

Rådets forordning (Euratom) nr. 1371/72 af 27. juni 1972 om fastlæggelse af betingelserne for ydelse af tillæg samt satserne herfor, til tjenestemænd og øvrige ansatte, hvis vederlag afholdes over forsknings- og investeringsbudgettet, og som gør tjeneste ved et anlæg under Det fælles Forskningscenter, eller som udøver virksomhed i tilknytning hertil for visse tjenesteydelser af særlig art ( 4 ) ophæves.

Artikel 5

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.